Draga verulega úr Lundúnarflugi frá Egilsstöðum Til stóð að bjóða upp á reglulegt flug til Egilsstaða frá höfuðborg Bretlands frá vori og fram á haust . Stór hluti ferðanna hefur hins vegar verið felldur niður . Til stóð að bjóða upp á reglulegt flug til Egilsstaða frá höfuðborg Bretlands frá vori og fram á haust . Stór hluti ferðanna hefur hins vegar verið felldur niður . Ferðaskrifstofan Discover the World hafa í áratugi verið í fararbroddi í skipulagningu Íslandsferða frá Bretlandi og í fyrra komu hingað um 10 þúsund Bretar á vegum fyrirtækisins . Í byrjun þessa vetrar tilkynntu forsvarsmenn ferðaskrifstofunnar að nú í sumar yrði í boði beint flug milli London Gatwick flugvallar og Egilsstaða og sætin seld til viðskiptavina Discover the World og íslenskra farþega . Til stóð að starfrækja þessa flugleið frá lokum maí og út september og fara átti tvær ferðir í viku . Nú hafa forsvarsmenn Discover the World hins vegar ákveðið að draga verulega úr þessum áformum og fækka ferðunum úr 35 í níu og verða þær allar í júlí og ágúst . Farþegar sem áttu bókað flug í ferðir sem felldar verða niður fá boð um breytta áætlun . Vilja Reykjavík , Bláa lónið og Gullna hringinn Aðspurður viðurkennir Clive Stacey , forstjóri og stofnandi Discover the World , að upphaflega planið hafi verið of bjartsýnt . „ Eftir á að hyggja hefðum við átt að bjóða upp á styttri flugáætlun strax frá upphafi þar sem hugmyndin um beint flug til Egilsstaða hefur ekki fengið eins mikinn hljómgrunn og við áttum von á , ” segir hann í samtali við Túrista . Að sögn Stacey skrifast þetta meðal annars á þá staðreynd að Bretar sem hyggjast ferðast til Íslands vilja fara Gullna hringinn og heimsækja Reykjavík og Bláa lónið . Flug til Egilsstaða fellur því ekki nógu vel að ferðaplönunum . En er hægt sé að breyta þessari forgangsröð breskra ferðamanna ? „ Það er á hreinu að við ein getum ekki breytt kauphegðun fólks og íslenska ferðaþjónustan verður í heild sinni að fjárfesta í markaðssetningu á afskekktari svæðum ef það á að takast . ” Stacey telur að boðaður stuðningur við millilandsflug frá landsbyggðinni sé skref í rétta átt en segir mikilvægt að skilyrðin fyrir styrkjunum séu sveigjanleg , lagi sig að þörfum markaðarins og veiti stuðning þeim fyrirtækjum sem taki fjárhagslega áhættu með skipulagningu á flugi út á land . Innanlandsflug frá Keflavík utan háannatíma Í sumar munu 20 flugfélög bjóða upp á áætlunarflug frá Keflavíkurflugvelli og nokkur í viðbót fljúga leiguflug fyrir íslenskar og erlendar ferðaskrifstofur . Í júlí nær flugið hámarki og þá verða daglega sæti fyrir um 15 þúsund farþega í vélunum sem fljúga til Keflavíkurflugvallar og stór hluti þeirra verður skipaður erlendum ferðamönnum . Það munu s.s. mörg þúsund erlendir túristar eiga leið um Leifsstöð á hverjum degi í sumar en öfugt við flugvellina í nágrannalöndunum þá er nær ekkert innanlandsflug í boði frá Keflavíkurflugvelli . Aðeins nokkrar ferðir í viku til Akureyrar yfir sumarið . Telur Stacey að bættar flugsamgöngur frá Keflavíkurflugvelli og út á land gætu stuðlað að betri dreifingu ferðamanna hér á landi ? „ Í dag er flogið til Íslands frá 10 breskum flughöfnum og það er því mjög erfitt fyrir okkur að þjónusta allan markaðinn með ferðir frá einum flugvelli . Eftir því sem flugleiðunum milli Bretlands og Keflavíkurflugvallar fjölgar þeim mun erfiðara verður að bjóða upp á beint flug út á landsbyggðina frá Bretlandi . Ég tel því að innanlandsflug frá Keflavík til staða eins og Akureyrar , Ísafjarðar og Egilsstaða gæti verið mikilvægt , sérstaklega utan háannatímans . ” Hafa selt nærri helmingi fleiri Íslandsferðir Clive Stacey segir að í dag sé of snemmt að segja til um hvernig Egilsstaðafluginu frá London verði háttað á næsta ári . Fyrst verði að sjá hvernig gangi að selja sæti í þær ferðir sem boðið verður upp á í sumar . Hann leggur hins vegar áherslu á að það sé engum að kenna að upphafleg áætlun sumarsins hafi ekki gengið upp . „ Við fórum í þetta verkefni með miklar væntingar en því miður var árangurinn ekki sem skyldi . Kannski erum við aðeins of langt á undan markaðnum en ég efast ekki um að eina leiðin til að taka á móti auknum fjölda ferðamanna á Íslandi er að bjóða upp á hraðar og skilvirkar samgöngur út á land . ” Stacey segir að góðu fréttirnar séu þær að í dag hafi Discover the World selt 45 prósent fleiri ferðir til Íslands en á sama tíma í fyrra . Samkvæmt nýju flugáætluninni verður flogið alla laugardaga frá 9. júlí til 20. ágúst milli Egilsstaða og London auk miðvikudaganna 13. júlí og 10. ágúst . Bóka má miða á FlyEurope.is.TENGDAR GREINAR : Kaupmannahafnarflug frá Akureyri verður ekki að veruleika í árSMÁAUGLÝSINGAR : Húsnæði við Keflavíkurflugvöll til leigu Nú geta Íslendingar líka sótt sér snjallsímaforrit frá Icelandair . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Ennþá er óljóst með áform Play og hins nýja WOW . Markmið Túrista er að auðvelda lesendum að fá meira út úr fríinu .